هیندیستانین بعضی بؤلگه‌لرینده موشاهیده اولونان گوج‌لو موسون یاغیش‌لاری‌نین تؤرتدیگی فسادلار نتیجه‌سینده سون 3 گون عرضینده اؤلن‌لرین سایی 134-ا چاتیب.
ان چوخ اؤلوم فاکتی اوتار پرادش و بیهار ایالت لرینده قئیده آلینیب. شدت‌لی یاغیش‌لار سئل و داشقین‌لارین، تورپاق سوروشمه‌لری‌نین یارانماسینا سبب اولوب. پیس هاوا شرایطی ایله علاقه‌دار بعضی شهرلراراسی قاتارلارین حرکتی دایاندیریلیب.
اؤلکه‌نین مترولوژی ایداره سی گوج‌لو یاغیش‌لارین نوبتی 5 گونده ده داوام ائدجگینی بیلدیریب. هیندیستاندا موسون یاغیش‌لاری عادتن ژوئن آیی نین اولی باشلاییب، سپتامبرین 30-دک بیتیردی. اما بو ایل اوکتبرین اورتاسینادک داوام ائدجگی پروقنوزلاشدیریلیب.
طبیعی فلاکتین ووردوغو ضررین آرا‌دان قالدیریلماسی اوچون قوه‌لر سفربر ائدیلیب. سو باسان یاشاییش منطقه‌لرینه علاوه ناسوس‌لار گؤندریلیب.
بیهار ایالت ینده اورتا مکتب‌لرده درس‌لر دایاندیریلیب. اوتاراکهاند ایالت ینده کی بادرینات مبدینده چیخیلماز وضعیتده قالان تخمینا 4 مین زوار 20 ساعات‌دان سونرا حیسه-حیسه خلاص ائدیلیب‌لر.
